**Занятак па адукацыйнай вобласці**

**«Развіццё маўлення і культуры маўленчых зносін»**

***Маўленчае развіццё.***

**“На кірмаш”**

Падрыхтавала

выхавацель 1-ай катэгорыі Сачанка Г.А.

ДОРЫ

**Занятак па адукацыйнай вобласці «Развіццё маўлення і культуры маўленчых зносін»**

***Маўленчае развіццё.***

**Тэма:** “На кірмаш”

**Мэта:** фарміраванне ў дзяцей лексічнага, граматычнага, фанетычнага ўзроўняў сістэмы мовы, дыялагічнага і маналагічнага маўлення, як сродку зносін.

**Задачы:**

-фармiраваць каштоўныя адносiны дашкольнiкаў да багацця беларускай мовы (4-6г.)

-развіваць рэпрадуктыўнае маўленне дзяцей на беларускай мове (5-6г.), узбагачаць слоўнік дзяцей, замацоўваць ужыванне форм ветлiвасцi на беларускай мове (4-5г.), разуменне маўленчых выказванняў рознай граматычнай структуры (4-6г.), правiльнае вымаўленне беларускiх слоў (4-6г.), гукаў. (4-5г.)

-развіваць цікавасць да дзіцячага гульнёвага фальклору (гульняў, прыказак, прымавак, загадак).

выхоўваць у дзяцей асновы нацыянальнага светапогляду.

**Папярэдняя работа:** разглядванне каляровых фотаздымкаў у альбомах «Беларускі сувенір», «Беларуская народная творчасць», вырабаў з лёну, вышываныя рэчы, керамічны посуд, экскурсіі ў бібліятэку, клуб, дзіцячы дом мастацтва, на выставы ў пачатковыя класы, развучванне вершаў, прымавак, прыказак, інсцэніроўка казкі, беларускія народныя гульні, гутаркi на тэму «Наша Радзiма», «Мова, на якой мы размаўляем»

**Абсталяванне:** гародніна, керамічны посуд, беларускія лялькі з розных матэрыялаў, кнігі беларускіх аўтараў, партрэты пісьменнікаў, музычныя інструменты, абрусы, сурвэткі, ручнікі, сімвалы беларускіх вышыванак, ЛЭПБУК, кубачак, булачкі, мука, зерне, каласок, шапачкі курачкі, гуся, індыка, куранят, печ, млын, маскі коней, беларускія нацыянальныя касцюмы.

**Ход занятку:**

Група аформлена па-святочнаму, як кірмаш. На прылаўках розны тавар: вырабы з лёну, сялянскі посуд, лялькі ў беларускім адзенні, посуд з гліны, гародніна, кнігі, хлебныя вырабы, музычныя інструменты.

Занятак пачынаецца з круга, дзе дзеці вітаюцца.

Выхавальнікпачынае занятак з пытанняў:   
-Якая пара года? Які месяц? Якая пара года толькі што прайшла? Назавіце ўсе месяцы восені.

Прыходзіць Васілінка і запрашае дзяцей на кірмаш. Выхавальнік пытаецца ў дзяцей, чаму менавіта ў гэты час людзі хадзілі на кірмаш? Прапаную паехаць на конях.

Дзеці: Дожджык, дожджык гамані,

Мы паедзем на кані

На канях драўляных,

З вербаў наламаных

Дожджык, дожджык гамані,

Мы паедзем на кані,

Едзем мы без шапак,

Не баімся крапак.

**Выхавальнік:** Ой, колькі тут прылаўкаў з дабром, колькі люду! Давайце прывітаемся з усімі па беларуску. (Дзеці вітаюцца)

Дзеці, кошык мы прыхапілі, а грошы забылі.

**Васілінка:** Не хвалюйцеся, на гэтым кірмашы ўсё прадаецца не за грошы, а за веды, таленты.

**Выхавальнік:** Гэта вельмі добра, бо чаго-чаго, а талентаў і ведаў у нас дастаткова.

(Усе падыходзяць да прылаўка з кнігамі.)

**Выхавальнік:** Дзеці, што тут, на гэтым прылаўку?

(Адказы дзяцей)

**Выхавальнік:** Сапраўды, тут кнігі, якія напісалі беларускія пісьменнікі. І вы наватведаеце некаторых з іх.

(Паказваю партрэты, дзеці называюць прозвішчы пісьменнікаў).

**Выхавальнік:** Купім кнігу? Для чаго яна нам патрэбна? Каб нам прадалі кнігу, трэба расказаць вершы.  
(Расказваюць вершы.)

На паравозе прыязджаюць дзеці малодшыя з рыфмоўкай.

**Дзеці:** Загудзеў паравоз

І вагончыкі павёз.

Чо-чо, чу-чу-чу

Я далёка пакачу.

**Выхавальнік:** Хто гэта прыехаў на кірмаш?

**Дзеці:**  Знайце ўсе, нам чатыры гадкі.

Мы вялікія, вось якія1

Маляваць любім, гуляць,

І спяваць і танцаваць.

Ходзім мы ў дзіцячы сад.

Павітайце дашкалят!   
**Выхавальнік:** Малайцы, што прыехалі. Далучайцеся да нас. Пайшлі далей.

(Падыходзяць да прылаўка з гароднінай) Што тут прадаецца? Што тут патрэбна зрабіць, каб купіць гародніну, падскажа нам ЛЭПБУК.

Дастаюцца загадкі. Дзеці разгадваюць іх. Апошняя пра бульбу.

**Выхавальнік:** Якія вы стравы ведаеце з бульбы?

(Кладзецца ў кошык гародніна)

**Выхавальнік:** Куды мы яе потым занясём?

(Адказы дзяцей)

Падыходзяць да прылаўка з музычнымі інструментамі.

**Выхавальнік:** Хочацца, каб нам было весялей, дудачку купіць. Але тут трэба станцаваць танец беларускі.

(Танец “Лявоніха”) Кладзём у кошык дудачку.

Падыходзяць да прылаўка з вырабамі з лёну. Разглядваем. Называюць дзеці, што гэта, з чаго зроблена.

**Выхавальнік:** Дзеці, кожны беларускі ўзор што-небудзь сімвалізуе. Назавіце сімвалы.

Выстаўляюцца малюнкі мужчынскага і жаночага адзення. Дзеці называюць, якія сімвалы яны там бачаць.

(Кладуць ручнік у кошык і ідуць далей.

Падыходзяць да прылаўка з лялькамі.

**Выхавальнік:** Што вы тут бачыце? З чаго гэтыя лялькі зробленыя? А вось гэтая лялька зроблена з ануч і яна сімвалізуе маці.

Дзеці гавораць і бяруць у кошык ляльку.

Падыходзяць да прылаўка з посудам. Разглядваюць.

**Выхавальнік:** Што гэта? З чаго ён зроблены? А дзе гліну бяруцць? Прывозяць з-за мяжы?Хто яго робіць? Называюць посуд.. Каб нам што-небудзь прадалі, трэба пагуляць у беларускую гульню “Кубачак”.

Падыходзяць да прылаўка з хлебам.

**Выхавальнік:** Дзеці, што на гэтым прылаўку? Сапраўды. Але каб хлеб есці, трэба працаваць. І вы ведаеце прымаўкі і прыказкі пра хлеб, працу. Давайце іх успомнім.

Давайце прысядзем і паглядзім казку “Пшанічны каласок”

**Выхавальнік:** А на апошнім прылаўку што? Чые гэта вырабы?

**Дзеці:** Гэта мы самі зрабілі, каб падарыць гасцям.

(Дараць)

**Дзеці:** У далоні пляснем самі, гучна топнем мы нагамі. Дома пра кірмаш раскажам, а цяпер “Да пабачэння” скажам)

**Выхавальнік:** Вам спадабалася на кірмашы? А што спадабалася? Давайце развітаемся з гасцямі. І што ім пажадаем?